Eelnõu

**LÄÄNE-HARJU VALLAVOLIKOGU**

**OTSUS**

XXXXXXX XX. xxxxxxxx 2020 nr

**Keila Vallavolikogu 24.04.2008 otsuse   
nr 243/0408 „Kohanimede määramine“ muutmine**

Koha-aadress peab tagama objekti leidmise geograafilises ruumis, olema minimaalselt vajaliku pikkusega, vastama kultuuritavadele ja keelenõuetele ning olema kooskõlas aadressiandmete süsteemiga. Unikaalaadressi nõudega alal määratakse hoonete, aadressi vajavate hooneosade ja hoonestatud või hoonestatavate maaüksuste lähiaadressid piirkonniti sama aadressikoha järgi, kasutades ühte järgmistest lähiaadressi määramise viisidest: liikluspinna nimi, millele lisatakse erilisand; väikekoha nimi, millele lisatakse erilisand; kui väikekoht sisaldab liikluspinda, siis väikekoha nimi ja liikluspinna nimi, millele lisatakse erilisand.

AIANDUSÜHISTU LUULE (likvideerimisel) juhatuse liige esitas 18.10.2019 avalduse (registreeritud nr 6-10/2416), milles palutakse tühistada Luule väikekoha kohanime ja määrata katastriüksuste lähiaadressid liikluspinna järgi. Avaldusele on lisatud AÜ Luule kinnistuomanike kordusüldkoosoleku protokoll nr 2 toimumisajaga 15.09.2019, mille päevakorra punkt 5 käsitleb AÜ Luule taotlust Lääne-Harju Vallavalitsusele „Luule väikekoha kohanime tühistamine ja katastriüksuste lähiaadresside määramine liikluspinna järgi“. Põhjus avalduse esitamiseks on, et saaks aadressi sisestada GPS seadmesse ja selle järgi adressaadini jõuda. Tähtsaim, et kiiresti jõuaks kohale kiirabi, päästeamet, politsei jm. Lääne-Harju Vallavalitsus on määranud 03.12.2019 korraldusega nr 850 liikluspindadele kohanimed: Metsaoja tee, Pikse tee, Pikalaulu tee, Lilleaasa tee ja Salu tee. Lääne-Harju Vallavalitsuse 07.01.2020 korraldusega nr 6 on muudetud lähiaadressid liikluspinna järgi. Uued lähiaadressid on kantud ADS-i ja muudatuskanded on tehtud kinnistusraamatus, maakatastris, rahvastikuregistris, ehitisregistris ja Omnivas.

Kohaliku omavalitsuse korralduse seaduse § 22 lõike 2, haldusmenetluse seaduse § 64 lõigete 1 ja 2, kohanimeseaduse § 3 lõike 7 punkti 3, § 4 lõike 1 punkti 4, § 5 lõike 1 punkti 3, § 6 lõigete 1, 2 ja 8 ja § 7 lõike 3, Eesti territooriumi haldusjaotuse seaduse § 141 lõike 41 alusel ja kooskõlas Vabariigi Valitsuse 08.10.2015 määrusega nr 103 ,,Aadressiandmete süsteem“, Lääne-Harju Vallavolikogu 28.08.2018 määruse nr 16 „Lääne-Harju valla kohanimede määramise avalikustamise kord“ § 2 lõikega 2 ning arvestades Lääne-Harju Vallavolikogu alatise keskkonna- ja planeerimiskomisjoni XX.XX.2020 seisukohta ja asjaolu, et eelnõu avalikustamise ajal XX.01.–XX.XX.2020. a vastuväiteid ei esitatud

1. Tunnistada kehtetuks Keila Vallavolikogu 24.04.2008 otsuse nr 243/0408 „Kohanimede määramine“ punkt 3.19.

2. Lääne-Harju Vallavalitsusel edastada kohanime määramise õigusakt 10 päeva jooksul riikliku kohanimeregistri volitatud töötlejale.

3. Otsus jõustub teatavakstegemisest.

4. Otsust on võimalik vaidlustada Tallinna Halduskohtus (Pärnu mnt 7, 15082 Tallinn) või esitada vaie Lääne-Harju Vallavolikogule 30 päeva jooksul otsuse teatavakstegemisest arvates.

Külli Tammur

vallavolikogu esimees